HiRiskHiReturn และควรมีเส้น stop อยู่
ในด้านพอมีลุ้นนั้น ค่าเงินบาทน่าจะยังแข็งค่าต่อได้ และอัตราแลกเปลี่ยนเงินบาทต่อเงินเหรียญสหรัฐ
30 ม.ค. 2555

ในด้านพอมีลุ้นนั้น ค่าเงินบาทน่าจะยังแข็งค่าต่อได้ และอัตราแลกเปลี่ยนเงินบาทต่อเงินเหรียญสหรัฐ 
น่าจะปรับลดลงมาอีกตลอดอาทิตย์นี้ หรืออาจจะปรับลงมาที่ 31.96 หรือต่ำกว่านั้น นอกจากนี้ ดัชนี SET และตลาดหุ้น Asia Pacific ก็กำลังดูสู้ๆ อยู่ที่แนวต้านสำคัญในรูป แต่ในแง่ความเสี่ยงยังไม่มีการทะลุชัดๆ เหนือด่านดังกล่าว แม้ว่า Asia Pacific จะทะลุขึ้นมานิดๆ แล้วก็ตาม
ดังนั้น สถานการณ์จึง HiRiskHiReturn ในการเล่นที่โค้งนี้ก็ควรทำในวงเงินจำกัด และรอสัญญาณบวกเพิ่มขึ้นก่อนที่จะเพิ่มพอร์ตขึ้นอีกระดับ เช่น ให้ดัชนีธนาคารปิดเหนือด่านสำคัญที่ 384.71 และสัญญาณบวกอื่นๆ ซึ่งจะมี Update ให้ใน Market Timing และก็ควรมีเส้น Stop ไว้ด้วยตามในรูป ซึ่งก็คือให้ Stop Loss บางส่วน ถ้า SET หลุด 1,060 ระหว่างวัน และลดพอร์ตลงอีก ถ้า SET หลุด 1,048 ซึ่งก็คือเส้นแดงตามในรูป
ในหุ้นหลัก SET50 กำลังดูสู้ และพยายามฝ่าด่าน ซึ่งตอนนี้อยู่ที่ 752-753 ถ้าทะลุได้ก็มีลุ้นขึ้นต่อไปทดสอบ 790 โดยจะมีลุ้นมากขึ้นถ้าดัชนีธนาคารปิดทะลุด่าน 384.71 ได้ด้วย สำหรับด่านระหว่างทางของ SET50 อาจมีที่ 760 และ 766 
ในหุ้นเป็นตัวๆ และหมวดอื่นๆ ที่ขอ Update คือ SCC เริ่มทะลุขึ้นมาช่วยแล้ว และอาจขึ้นต่อไปทดสอบ 355-360 หรือสูงกว่านั้น นอกจาก SCC ในหมวดนี้ ก็มีลุ้น TPIPL, STPI ที่กำลังตั้งหลักขึ้นมาด้วย หุ้นอื่นๆ ที่กำลังตั้งหลักขึ้นมาก็มี ADVANC โดยเฉพาะถ้าทะลุ 155.50 และ 160 ขึ้นมาได้ TVO ถ้าทะลุ 19.50 ได้ GLOBAL ถ้าทะลุ 10.80 ได้ HMPRO ถ้าทะลุ 11.80 ได้ PDI ถ้าทะลุ 15.70 ได้ และหุ้นบ้านเล็กๆ และอื่นๆ ซึ่งก็จะมี Update ใน Daily Market Timing
สำหรับแนวโน้มทองโลก ระยะสั้นทะลุด่าน 1,700 เหรียญสหรัฐขึ้นมา ก็มีลุ้นต่อไปทดสอบ 1,760 เหรียญสหรัฐ และ 1,790-1,800 เหรียญสหรัฐ สำหรับแนวรับของการแกว่ง ถ้าแถวๆ 1,700 เหรียญสหรัฐ ยืนไม่อยู่ อาจแกว่งกลับลงไปตั้งหลักแถวๆ 1,666 เหรียญสหรัฐ และ 1,640 เหรียญสหรัฐ
สำหรับทองบ้านเรา กำลังทดสอบด่าน 2.57 หมื่นบาท ทะลุก็อาจต่อไป 25,930 บาท และ 2.61-2.64 หมื่นบาท กรณีแกว่งถ้า 2.54 หมื่นบาท ยืนไม่อยู่ก็อาจถอยต่อลงไปทดสอบ 2.5 หมื่นบาท และ 2.49 หมื่นบาท ขณะที่ระยะกลางยาวของแนวโน้มราคาทองนั้นดูมีลุ้นมากขึ้น จากที่มีรีบาวด์ขึ้นมาดีจากเขตแนวรับ ซึ่งเรื่องนี้ก็จะคอย Update ให้ต่อ